0091.xml
نئے تجربات سے گزرنا اچھا لگتا ہے،فواد خان
ممبئی۔ یکم اکتوبر (اے پی پی) پاکستانی اداکار فواد خان نے کہا کہ انہیں نئے تجربات سے گزرنا اچھا لگتا ہے۔ اپنے حالیہ انٹرویو میں انہوں نے کہا کہ انہیں پاکستانی ڈراموں کی وجہ سے فلم ’’خوبصورت‘‘ میں کام کا موقع ملا وہ خوش ہیں کہ ان کی محنت رنگ لائی اور مداحوں کو ان کا کردار پسند آیا۔انہوں نے کہاکہ یہ ان کے لئے نیا تجربہ تھا انہوں نے کہا کہ وہ مخصوص بینر تلے بننے والی فلموں میں کام اور مخصوص کردار ادا نہیں کریں گے انہیں نئے تجربات سے گزرنا اچھا لگتا ہے۔پاکستانی اداکار نے کہاکہ انہیں بھارت میں بھی مداحوں سے بے حد پیار اور عزت ملی ہے اور آئندہ بھی معیاری کام کے ذریعے مداحوں کو محفوظ کریں گے۔
APP
01.10.14
0091p.xml
بالی وڈ میں مزید فلمیں کروں گا، فواد خان
ممبئی(وقت نیوز) پاکستانی اداکار فواد خان کا کہنا ہے کہ بالی وڈ میں مزید فلمیں کروں گا۔انہوں نے ٹائمز آف انڈیا سے انٹرویو میں کہا کہ میں بالی وڈ میں مزید فلمیں کروں گا۔ مجھے فلمیں آفر ہو رہی ہیں ۔میں پاکستان اور انڈیا دونوں طرف کم از کم ایک پراجیکٹ ضرور کروں گا ۔انہوں نے کہا کہ ایک ہی طرح کے لوگوں کے ساتھ کام کرنے میں ورائٹی نہیں ہوتی ۔میں ہم مزاج لوگوں کے ساتھ کام کرنا چاہتا ہوں ۔میں خود فلم کرنے سے بہتر یعھ سمجھتا ہوں کہ کوئی فلم کر لوں ۔میں " خوبصورت " سے مختلف فلم کروں گا۔میں پاک انڈیا مشترکہ فلم کروں گا لیکن اس میں انڈین اداکار کام کریں گے ۔تاہم یہ پاکستانی پروڈکشن ہو گی۔مجھے بھارتی فلموں میں کام کرنے کے لئے اپنا وزن بڑھانا ہے۔
daily_waqt
02.10.14